cyanic-selkie/wikianc huggingface dataset:
Argolida
Argolida (grc) ir Grieķijas vēsturiskais apgabals, kas atrodas Peloponēsas pussalas austrumu daļā. Rietumos Argolida robežojās ar Arkādiju, ziemeļos ar Korintiju, dienvidrietumos ar Kinuriju, bet vēlāk ar Lakoniju. Ziemeļaustrumos to apskalo Saroniks, bet dienvidos Argolidas līcis. Mūsdienās Argolida ir iekļauta Peloponēsas perifērijas, Argolīdas nomē ar administratīvo centru Naupliju, bet Argolidas austrumu gals Atikas perifērijas Pirejas nomē.
Ģeogrāfija
Argolidas teritoriju veido plaša ieleja, kur atrodas Argosa, Mikēnas un Tirinta, kā arī dziļi Egejas jūrā iestiepusies Aktes pussala. Pussalas ziemeļaustrumos atrodas Saroniks, kura piekrastē izvietojas Troizēnas un Epidauras pilsētas. Pussalas dienvidrietumos Argolidas līcis, kura dziļumā — Nauplijas pilsēta, un nelielā attālumā no tās atrodas Argosa. Arolīdas dienvidos ir tās galvenais sāncensis — Sparta, no kuras tā ir atdalīta ar nelielu apgabalu — Kinuriju, kas ir pastāvīgu strīdu objekts attiecībās ar Spartu. Argolidas rietumos atrodas Peloponēsas centrālā daļa — Arkādija. Apgabala centrs bija Argosas pilsēta.
Vēsture
Pirmās apmetnes šajā reģionā pastāvēja jau neolīta periodā. Bronzas laikmetā šīs bija visblīvāk apdzīvotais un attīstītākais Grieķijas apgabals. Šeit atradās Mikēnas un Tirinta. Jau Mikēnu periodā par Argolidas galveno pilsētu kļuva Argosa, kas saskaņā ar leģendu tika nosaukta mitoloģiska varoņa, Zeva un Niobes dēla, Argosa vārdā. Ar šīm pilsētām ir saistīti leģendārie Homēra eposa varoņi. Agamemnons valdīja Mikēnās. Homēram un dažiem vēlāka laika sengrieķu autoriem Argosa nozīmēja visu Grieķiju un visu Peloponēsu, bet par "argosiešiem" tika saukti ne tikai Argosas iedzīvotaji, grieķi kopumā.
Doriešu ienākšana iznīcināja šīs pilsētas, un jau vēsturiskajā periodā tās stāvēja drupās. No tā laika par apgabala centru kļuva Argosa. Uz ziemeļiem no Argolidas atradās Korinta un Sikiona.
Argosa savu lielāko politisko varenību ieguva tirāna Fedona laikā (7. gadsimts pr.Kr.), un daudzu gadsimtu garumā sacentās ar Spartu par ietekmi reģionā. No 229. gada pr.Kr. tā iegāja Ahajas savienībā, un 147. gadā pr.Kr. nopietni pretojās romiešiem, taču gala rezultātā tika iekļauta Romas sastāvā.
267. un 395. gadā to izpostīja goti. Bizantijas periodā pieauga Nauplijas loma, kas kļuva par vienu no svarīgākajam Grieķijas ostām. Venēciešu valdīšanas laikā šeit tika uzcelts cietoksnis (1711—1714), kas ir saglabājies līdz mūsu dienām.
Sems Smits
Semjuels Frederiks "Sems" Smits (en; dzimis ) ir angļu dziedātājs, dziesmu autors.
Kļuva pazīstams 2012. gada oktobrī, kad piedalījās Disclosure grupas dziesmas Latch ierakstā. Nākamajā gadā piedalījās Naughty Boy dziesmas La La La ierakstā — šī dziesma ierindojās Apvienotās Karalistes singlu topa pirmajā vietā. 2013. gada decembrī tika nominēts Brit Critics' Choice Award balvai un iekļauts BBC Sound of 2014 aptaujā — uzvarēja abos gadījumos.
2014. gada maijā izdeva debijas studijas albumu In the Lonely Hour. Panākumus guvušas arī citas albuma dziesmas: Money on My Mind, Stay with Me, I'm Not the Only One, Like I Can. 2014. gada decembrī tika nominēts Grammy balvai sešās nominācijās, uzvarēja četrās: kā labākajais jaunais mākslinieks, In the Lonely Hour tika atzīts par gada labāko popmūzikas albumu, Stay with Me — gada ierakstu un gada dziesmu. 2015. gada oktobrī izdotais dziesmas Writing's on the Wall singls Džeimsa Bonda filmai "007: SPEKTRS" kļuva par pirmo vadošo Bonda filmas dziesmu, kas sasniegusi pirmo vietu Apvienotās Karalistes singlu topā. Par šo dziesmu Smits (kopā ar Džimiju Neipsu) ieguva Amerikas Kinoakadēmijas balvu kategorijā "Labākā dziesma".
Jamaikas administratīvais iedalījums
Jamaikas administratīvo iedalījumu veido 14 pagasti. Šie pagasti ir apvienoti 3 apgabalos, kuriem gan nav administratīvas nozīmes. Visiem Jamaikas pagastiem ieti robeža gan pa sauszemi, gan arī pa jūras krastu. Pēc platības lielākais pagasts ir Sentena (1213 km²), savukārt mazākais — Kingstona (25 km²). Pēc iedzīvotāju skaita visvairāk apdzīvotais pagasts ir Sentendrūsa (573 369 iedzīvotāji), savukārt vismazāk iedzīvotāju ir Henoverā (69 533 iedzīvotāji).
Supernova 2018
Supernova 2018 bija 63. starptautiskā Eirovīzijas dziesmu konkursa Latvijas nacionālā atlase, kuru rīkoja Latvijas Televīzija.
Līdz notika dziesmu iesniegšanas process. No iesūtītajām 93 dziesmām tālākai vērtēšanai tika nodotas 63 dziesmas. No 18. — 29. oktobrim pirmo reizi konkursa mājaslapā ikviens varēja novērtēt pieteiktās dziesmas spiežot ikonu "Patīk" vai "Nepatīk", kas noteica, kuri dalībnieki tiks aicināti uz klātienes noklausīšanās kārtu ar atlases žūriju. 5. novembrī žūrija tirdzniecības parkā "Alfa" tikās ar 30 izvēlētajiem māksliniekiem, un 9. decembrī tika paziņots, ka konkursā piedalīsies 21 dalībnieks.
2018. gada 25. janvārī un 1. februārī tika pārraidīti konkursa ievadraidījumi, kas atklāja, kā top konkurss. Raidījumā varēja uzzināt vairāk par izmaiņām konkursa formātā un ieskatīties dziesmu rakstīšanas nometnes aizkulisēs.
Pusfināli notika un, kā arī , bet fināls —.
Konkursā uzvarēja Laura Rizoto ar dziesmu Funny Girl, kurai sekoja grupa Sudden Lights un MADARA.
Formāts
Supernova 2018 konkursam bija jauni vadītāji, kā arī mainījies tā formāts, balsošanas noteikumi, norises vieta un laiks.
Norises vieta un laiks
Atšķirībā no trīs iepriekšējiem konkursa gadiem, kuros tā tiešraides notika koncertzālē "Palladium Rīga" (1. sezona) un Latvijas Televīzijas augstceltnē LTV koncertstudijā (2., 3. sezona), šoreiz par galveno 4. sezonas uzstāšanās vietu tika izvēlēta Rīgas Kinostudija. Visas konkursa tiešraides varēja vērot kanālā LTV1, ziņu portālā lsm.lv un konkursa mājaslapā, kā arī klātienē. Agrāk konkursa šovus varēja skatīties svētdienās, taču šogad varēja sestdienās plkst. 21:25.
Vadītāji
tika paziņots, ka iepriekšējie konkursa vadītāji Ketija Šēnberga un Toms Grēviņš 4. sezonu nevadīs, jo Ketija aizgājusi bērna kopšanas atvaļinājumā, bet Toms savas aizņemtības dēļ. Konkursu šogad vadīja mūziķis un Latvijas pārstāvis 2016. gada Eirovīzijā Justs Sirmais kopā ar TV personību, modeli un aktrisi Dagmāru Leganti.
Alternatīvā tiešraide
Paralēli konkursa tiešraidei notika alternatīvā "Supernova 2018" tiešraide, ko vada Latvijas Radio 5 ētera personība un mūzikas eksperts Toms Grēviņš kopā ar komiķi Edgaru Bāliņu. Viņi sekoja sociālajos medijos publicētajām ziņām, un pēc rezultātu paziņošanas uz sava dīvāna aicināja piecus mūziķus, kuri finālā nav tikuši.
Meet&Greet pasākums
Pirms Supernova 2018 fināla, TP "Alfa" notika Meet&Greet pasākums, kurā ikkatram bija iespēja satikties ar 8 konkursa finālistiem, kuri pastāstīja par sevi, par savu muzikālo karjeru un konkursa dziesmu. Pasākumu vadīja konkursa vadītājs Justs Sirmais.
Žūrija
2017. gada 10. oktobrī tika paziņots, ka konkursa žūriju vairs nevadīs bundzinieks Kaspars Roga, jo februārī viņš kopā ar grupu Prāta Vētra devās koncerttūrē.
Šajā gadā žūrijas sastāvā bija:
Noklausīšanās kārta klātienē
TP "Alfa" notika klātienes noklausīšanās kārta ar atlases žūriju.
Dalībnieki
tika paziņoti visi konkursa dalībnieki, kas piedalījās tiešraidēs. Tie bija 21 — 8 solistes, 5 solisti un 8 grupas.
Tiešraides
Tiešraides varēja vērot katru sestdienu kanālā LTV1, ziņu portālā Lsm.lv un konkursa mājaslapā, kā arī klātienē — Rīgas Kinostudijā.
Pirmais pusfināls
Pirmais pusfināls notika sestdienā,. Tiešraidē savu dziesmu pirmatskaņojumus izpildīja Dons ar dziesmu "Varenliels" un Aija Andrejeva, kas pārstāvēja Latviju 2010. gada Eirovīzijā, ar dziesmu "Blēņas", kā arī iepriekšējie "Supernovas" uzvarētāji un Latvijas pārstāvji Eirovīzijā — Aminata, Justs un Agnese Rakovska izpildīja savas uzvarējušās dziesmas. Šī pusfināla mainīgā žūrijas dalībniece bija 2017. gada Latvijas pārstāve Eirovīzijas dziesmu konkursā Agnese Rakovska. Rezultāts tika noteikts, apvienojot žūrijas un skatītāju balsojumu. No 7 šī pusfināla dalībniekiem divi iekļuva finālā — Liene Greifāne un Edgars Kreilis, kā arī žūrija ar Latvijas Televīzijas komandu grupai Sudden Lights piešķīra Wild card, tāpēc grupa arī piedalījās konkursa finālā.
Otrais pusfināls
Otrais pusfināls norisinājās sestdienā,. Tiešraidē uzstājās arī DJ Rudd kopā ar Māru Upmani-Holšteini ar dziesmu "Ja vienu dienu" un Musiqq, kas pārstāvēja Latviju 2011. gada Eirovīzijā, ar savu dziesmu "Vasara janvārī" televīzijas pirmatskaņojumiem. Šī pusfināla mainīgais žūrijas dalībnieks bija 2013. gada Latvijas pārstāvis Eirovīzijas dziesmu konkursā Ralfs Eilands. Rezultāts tika noteikts, apvienojot žūrijas un skatītāju balsojumu. Tiešraides beigās tika paziņots, ka no 7 šī pusfināla dalībniekiem divi iekļuva finālā — MADARA un Ritvars.
konkursa organizatori paziņoja, ka tehnisku iemeslu dēļ notikusi kļūda interneta balsošanas sistēmā, portālā supernova.lsm.lv — pie dalībnieka Ritvara vārda tika norādīts Riga Reggae attēls, tāpēc organizatori nolēma anulēt interneta balsojumu. Riga Reggae rezultātu gan tas neietekmēja. Saskaitot esošās balsis konstatēts, ka visvairāk balsu ieguvis Markus Riva. Organizatori pieņēma lēmumu finālam atļaut kvalificēties visiem trim dalībniekiem.
Trešais pusfināls
Trešais pusfināls notika sestdienā,. Tiešraidē arī uzstājās Triānas Parks, kas pārstāvēja Latviju 2017. gada Eirovīzijā, ar savas dziesmas "Home" pirmatskaņojumu, kā arī grupa The Sound Poets ar savu dziesmu "Ceļš". Šī pusfināla mainīgā žūrijas locekle bija 2010. gada Latvijas pārstāve Eirovīzijas dziesmu konkursā Aija Andrejeva. Rezultāts tika noteikts, apvienojot žūrijas un skatītāju balsojumu. No 7 šī pusfināla dalībniekiem finālā iekļuva Laura Rizoto un Lauris Valters.
Fināls
Fināls notika sestdienā,. Tajā piedalījās 8 dalībnieki. Septiņi, kas kvalificējušies no pusfināliem un viens žūrijas un Latvijas Televīzijas izvēlētais dalībnieks (Wild card). Tiešraidē uzstājās arī grupas Prāta Vētra, kas pārstāvēja Latviju 2000. gada Eirovīzijā ar savas dziesmas My Mind’s So Lost (On you) latvisko versiju "Pašu dārgāko", un Instrumenti ar savu dziesmu "HES un Tu", kas grupas Cosmos sastāvā pārstāvēja Latviju 2006, gada Eirovīzijas dziesmu konkursā, kā arī Ralfs Eilands kopā ar konkursa vadītājiem Justu Sirmo un Dagmāru Leganti, kuri pastāstīja visu par Eirovīziju cauri dziesmai. Fināla mainīgais žūrijas dalībnieks bija Universal Music Group parstāvis Petri Mannonens. Rezultāts tika noteikts, apvienojot žūrijas un skatītāju balsojumu.
Tiešraides beigās tika paziņots, ka konkursā Supernova 2018 ir uzvarējusi Laura Rizoto ar dziesmu Funny Girl, un pārstāvēja Latviju 2018. gada Eirovīzijas dziesmu konkursā, kas notika Lisabonā, Portugālē. Vēl dziedātāja saņēma līgumu ar mūzikas izdevniecību Universal Music Group, kā arī Ondo.lv stipendiju 5000 eiro vērtībā.
Interneta balsošanas kļūda
konkursa organizatori paziņoja, ka tehnisku iemeslu dēl notikusi kļūda 2. pusfināla interneta balsošanas sistēmā, portālā supernova.lsm.lv — pie dalībnieka Ritvara vārda ticis norādīts Riga Reggae attēls, tāpēc konkursa rīkotāji paziņoja to, ka ir anulēts interneta balsojums, grupas Riga Reggae rezultātu tas neietekmēja. Saskaitot atlikušās balsis, konstatēts, ka visvairāk balsu ir ieguvis dziedātājs Markus Riva. Organizatori pieņēma lēmumu finālam atļaut kvalificēties visiem trim dalībniekiem — Markum Rivam, Madarai un Ritvaram.
Latvija Eirovīzijā
2018. gada Eirovīzijas dziesmu konkurss notika Altice arēnā, Lisabonā, Portugālē un sastāvēja no diviem pusfināliem, kas notika un, un fināla, kas notika. Latvija piedalījās otrajā pusfinālā, iegūstot 12. vietu ar 106 punktiem, kas neļāva valsts pārstāvei Laurai Rizoto iekļūt finālā.
1996. gada Eiropas čempionāts cīņas sportā
1996. gada Eiropas čempionāts cīņas sportā notika šķirti: vīrieši brīvajā un grieķu-romiešu cīņā sacentās no 21. līdz 30. martam Budapeštā (Ungārija), sievietes brīvajā cīņā no 1. līdz 3. jūnijam Oslo (Norvēģija).
Šis turnīrs bija arī atlases sacensības 1996. gada vasaras olimpiskajām spēlēm. Lai uz tām iegūtu ceļazīmi vajadzēja iekļūt grieķu-romiešu cīņā pirmajā desmitniekā, bet brīvajā cīņā pirmajā astoņniekā kādā no svara kategorijām.
Ļevs Mečņikovs
Ļevs Mečņikovs (ru; dzimis Sanktpēterburgā, Krievijas Impērija, miris  Klaranā, Šveicē) bija krievu izcelsmes Šveices ģeogrāfs, revolucionārs anarhists un esejists, Nobela prēmijas laureāta Iļjas Mečņikova vecākais brālis.
Tanaīdvēži
Tanaīdvēži (lat. Tanaidacea) ir augstāko vēžu perakarīdu virskārtas kārta. Tie ir sīki vēžveidīgie ar slēptu dzīvesveidu, kas izplatīti pasaules jūrās un okeānos, un tikai dažas sugas ir nonākušas sājūdens un saldūdens baseinos. Kopumā ir aprakstītas ap 800 sugām.
Apraksts
Ķermenis parasti ir izstiepts, lielākā vai mazākā mērā cilindrisks vai horizontāli saplacināts. Ķermeņa garums parasti ir 2—3 mm, bet daudzu sugu pārstāvju garums ir tikai 1,0—1,5 mm. Dažu dzimtu pārstāvju izmēri ir lielāki (10—20 mm). Salīdzinoši nesen Filipīnu dziļvagā un uz dienvidaustrumiem no Mindanao tika atrasti šīs vēžveidīgo grupas milži — Gigantapseudes adactylus, 37 mm gari, un G. maximus — pat 75 mm gari.
Īss karapakss sedz galvu un ar to saaugušos pirmos divus krūšu segmentus. Līdzīgi kā kumacejvēžiem, starp karapaksa sānu daļām (branhiostegītiem) un ķermeņa sieniņu atrodas elpošanas dobumi. Tā priekšējā mala parasti ir izstiepta rostrumā. Acis ir sēdošas, bez kātiņiem, ar nelielu skaitu fasešu, izvietotas uz īpašiem acu izvirzījumiem. Šie izvirzījumi ir nekustīgi un savienojumā ar galvu neveido posmus, kas tos atšķir no citu vēžveidīgo kustīgajiem acu kātiņiem. Acis ir labi attīstītas seklūdens sugām (bet ne visām). Taču dziļūdens formām sugas ar acīm ir retums. Abi antenu pāri ir ar jūtīgiem sariņiem un kalpo kā taustes orgāni. Mutes orgāni (mandibulas un divi maksillu pāri) parasti ir labi attīstīti mātītēm. Savukārt, daudzu sugu tēviņiem tie ir daļēji vai pat pilnīgi reducējušies. Šādi tēviņi nebarojas un pēc kopulācijas ātri iet bojā.
Pirmā krūšu segmenta ekstremitātes ir izveidojušās par žokļkājām. To lielie epipodīti pilda elpošanas funkciju (ar savām kustībām rada ūdens plūsmu elpošanas dobumos). Gāzu apmaiņa notiek caur epipodītu plānajiem apvalkiem, vakuolizētajām karapaksa sānu daļām un, iespējams, caur ķermeņa sieniņām, kas veido elpošanas dobumu. Otrā krūšu segmenta (arī tas ir saaudzis ar galvu) ekstremitātes ir lielākas par citām un to galos ir spīles, tāpēc tās sauc par helipedām (no gr. chela — spīle un lat. реs — kāja). Dažu dzimtu (Pagurapseudes un Synapseudes) sugām tēviņu helipedas ir asimetriskas. Pārējās krūšu kājas lielākajai sugu daļai ir morfoloģiski līdzīgas ejkājas, un kalpo pārvietošanai par grunti. Taču dažām formām trešā (pirmā brīvā) segmenta kājas ir būtiski lielākas par pārējām, ar ļoti paplašinātiem un saīsinātiem diviem priekšpēdējiem posmiem ar īlenveidīgu dzelkšņu rindām. Šāda veida ekstremitātes kalpo vēzīšiem lai ierakstos gruntī. Reizēm (Sphyrapus tēviņiem) šādu racējkāju garums var sasniegt ķermeņa garumu. Vēzīšiem, kas dzīvo caurulītēs, trīs pēdējie krūšu kāju pāri, vai arī visi, izņemot pirmo, ir masīvāki. Priekšējais kāju pāris (vai 3 pāri) ir izstiepti uz priekšu, bet pārējie atrodas plaknē perpendikulāri ķermeņa garenasij. Šajā plaknē kājas ir izlocītas "V" burta formā, tā, ka to locītavas un nadziņi, vērsti uz aizmuguri, atspiežas pret caurulītes sieniņās. Tiek uzskatīts, ka šāds kāju stāvoklis ļauj vēzīšiem ātri un izveicīgi pārvietoties mājiņas iekšpusē. Helipedas un trešā krūšu segmenta kājas virknei sugu ir ar reducētiem eksopodītiem.
Abdomens parasti ir ievērojami īsāks par krūšu daļu, un tikai retos gadījumos sasniedz būtisku garumu. Piemēram, Nematotanais mirabilis sugai vēdera daļa ir tikai 1,3 reizes īsāka par krūšu daļu, bet Filitanais rebainsi pat gandrīz vienādi. Parasti 5 (retos gadījumos mazāk) priekšējie segmenti ir brīvi, bet sestais saaug ar telsonu, veidojot t.s. pleotelsonu. Dažām sugām brīvo vēdera segmentu skaits var samazināties līdz pat vienam segmentam Curtipleon ģints pārstāvjiem. Pleopodi (parasti 5 pāri, reti mazāk) ir lapveidīgi, parasti divzaraini ar bieži vien gariem sariņiem, kuru garums var pārsniegt pat pašu kāju garumu. Ar pleopodiem tanaīdvēži var peldēt virs grunts, un ir zināmi gadījumi, kad tie ir nokļuvuši planktona tīklos. Tēviņiem pleopodi parasti ir labāk attīstīti, kā mātītēm. Dažu sugu mātītēm vispār nav pleopodu. Ir arī tādas sugas, kurām vēderkāju nav abiem dzimumiem. Pleotelsona sānos ir dažādas formas uropodi. Tie var būt nūjveidīgi, īsi un maz segmentēti vai pavedienveidīgi, vai arī gari un daudz segmentēti, vienzaraini vai divzraini.
Sistemātika
Kārtu veido sekojošas apakškārtas, virsdzimtas un dzimtas:
(†) - izmirušu organismu grupa.
Ratnieku ezers
Ratnieku ezers (arī Ratnieks) ir ezers Cēsu novada Līgatnes pagastā. Ratnieku ezers ar dambi ir sadalīts 2 daļās — Ratnieku daļā dienvidaustrumos un Muižnieku daļā ziemeļrietumos. Ezera krasti ir lēzeni, bet dibens — dūņains un kūdrains. Ezerā ir caurteces hidroloģiskais režīms — ezerā ieplūst ūdens no četriem grāvjiem, bet no ezera iztek Ratnieku upe (arī saukta par Egļupīti). Ratnieku ezers atrodas Sudas-Zviedru purva ezeru grupā, Gaujas lielbaseinā un Gaujas nacionālā parka dabas lieguma zonā. No 1999. līdz 2003. gadam ezera ziemeļrietumu daļa bija iekļauta Sudas purva dabas liegumā. Ezers tiek izmantots rekreācijai, un tajā ir labiekārtota peldvieta. 2006. gadā ezers tika savienots caur novadgrāvi ar ziemeļaustrumos esošo Briņķu ūdensrijēju.
Karina Ambarcumova
Biogrāfija
Sekmīgi piedalījusies junioru šaha turnīros. 2002. gadā Spānijā izcīnījusi 3. vietu Eiropas junioru šaha čempionātā U14 vecuma grupā. 2003. gadā Melnkalnē dalījusi 3.-5. vietu Eiropas junioru šaha čempionātā U16 vecuma grupā. 2005. gadā Sočos dalījusi 2.-5. vietu Krievijas junioru šaha čempionātā U18 vecuma grupā. 2010. gadā Maskavā uzvarējusi Krievijas studenšu šaha čempionātā. 2011. gadā Šeņdžeņā pārstāvējusi Krieviju Vasaras universiādē.
2008. gadā uzvarējusi Maskavas sieviešu šaha čempionātā ātrajā šahā. 2012. gadā bijusi pirmā Maskavas sieviešu šaha ātrspēles čempionātā. 2014. gadā izcīnījusi 3. vietu Maskavas sieviešu šaha čempionātā. 2014. gadā Dānijā uzvarējusi starptautiskajā šaha turnīrā Lady Chess. Divas reizes izcīnījusi sudraba medaļas Vācijas šaha bundeslīgā komandas SK Schwäbisch Hall sastāvā. 2015. gadā Sanktpēterburgā uzvarējusi Krievijas sieviešu čempionātā ātrajā šahā. 2016. gadā piedalījusies Eiropas šaha klubu kausā sievietēm.
2011. gadā Maskavā beigusi Krievijas Valsts sociālo universitāti. Pēc specialitātes ir sociālais pedagogs. Strādā par šaha treneri.
Pūdāni
Pūdāni ir ciems Kalupes pagastā, Augšdaugavas novadā. Atrodas 211 km attālumā no Rīgas.
Liepavots
Liepavots bija avots Daugavas kreisā krasta kraujas vidusdaļā. Liepavots atradās Vīgantes parkā iepretim estrādei. Avots bija apmūrēts ar dolomīta akmeņiem.
Sloboda (Grāveru pagasts)
Sloboda ir ciems Krāslavas novada Grāveru pagastā. Izvietojies pagasta ziemeļu daļā 5 km no pagasta centra Grāveriem, 17 km no Aglonas un 250 km no Rīgas.
Apdzīvotā vieta izvietojusies abpus autoceļam V610, netālu no Udriņkas un Saviļu ezera. Pie Slobodas atrodas valsts nozīmes arheoloģijas pieminekļi, pilskalni Starij Zamok un Piļikovaja gora.
Žozefs Rofo
Luijs Žozefs Rofo (fr; dzimis, miris ) bija franču virves vilcējs, kur piedalījās 1900. gada vasaras olimpiskajās spēlēs.
Viņš bija sporta kluba Racing Club de France pārstāvis. 1900. gada vasaras olimpiskajās spēlēs bija viens no Jauktās komandas komandas (kopā ar Remonu Basē, Šarlu Gonduānu, Žanu Kollā, Emīlu Sarādu un Fransisko Enrikesu de Subiriju) izcīnīja sudraba medaļu piekāpjoties Jauktās komandas pārstāvjiem.
AMOS-4
AMOS-4 ir Izraēlas uzņēmuma Spacecom sakaru pavadonis, kas palaists 2013. gada augustā. Tas paredzēts sakaru nodrošināšanai klientiem Eirāzijā, galvenokārt Krievijā, Tuvajos Austrumos un Indijā.
Pavadoni izgatavoja uzņēmums Israel Aerospace Industries (IAI) uz platformas AMOS 4000 bāzes. Līgums ar IAI par AMOS-4 izgatavošanu noslēgts 2007. gadā. Pavadonim ir 8 Ku joslas un 4 Ka joslas raidītāji.
AMOS-4 tika palaists 20:05 UTC ar nesējraķeti Zenit-3SLB no Baikonuras kosmodroma 45. starta laukuma. 22:50 UTC pavadonis tika atdalīts no dzinējbloka Blok DM-SLB.
Presidential Tour of Turkey
Presidential Cycling Tour of Turkey (tr) ir šosejas riteņbraukšanas sacensības, kas katru gadu notiek Turcijā.
Kopš 2006. gada sacensībām bija 2.2 kategorija, bet 2008. gadā tā tika paaugstināta līdz 2.1 un 2010. gadā uz 2.HC. 2017. gadā sacensības iekļāva UCI Pasaules tūres kalendārā. Pirms 2020. gada sezonas sacensības tika pazeminātas uz jaunizveidoto UCI ProSeries līmeni.
Letes upīte
Letes upīte ir Sprīvuļa ezera pieteka Gulbenes novadā uz ziemeļiem no Letēm. Tek rietumu - ziemeļrietumu virzienā, novada Letes ezera ūdeņus uz Sprīvuli. Upi šķērso valsts autoceļš V419 (pievedceļš Letēm).
Pededze (stacija)
Pededze ir bijušais pieturas punkts līnijā Ieriķi—Abrene, kuru atklāja 1935. gadā. Otrā pasaules kara laikā pieturas punktu likvidēja. 2009. gadā sliedes demontētas.
Ekvadoras karogs
Dizains
Karoga platums ir 1,47 m, bet garums — 2,20 m proporcijās 2 pret 3. Karoga laukums ir sadalīts trīs horizontālās joslās, no kurām dzeltenā josla aizņem pusi no karoga laukuma, bet zilā un sarkanā josla — katra pusi no karoga laukuma. Karoga centrā atrodas ģerbonis, kura proporcijas ir 12 pret 10. Otrs noteiktais karoga izmērs ir galda karogs, kura platums ir 200 cm un garums 300 centimetri.
Simbolisms
Oriģinālās karoga krāsas, kas tika izmantotas Lielās Kolumbijas karogā, no kura radies Ekvadoras, Kolumbijas un Venecuēlas karogs, radīja venecuēliešu ģenerālis Fransisko de Miranda. Krāsu izvēli viņš attiecina uz Johana Volfganga fon Gētes pamatkrāsu teoriju. Pēc paša Mirandas nostāstiem, viņš 1785. gada ziemā satika Gēti, kas ir bijis fascinēts par viņa ceļojumiem un atklājumiem. Gēte viņam esot teicis: "Tavs mērķis ir izveidot savā zemē vietu, kur pamatkrāsas nav izkropļotas." Pirmo reizi Miranda karogu ar dzeltenām, zilām un sarkanām joslām lietojis 1806. gadā. Krāsu nozīme ir sekojoša:
Atriebēji (2012. gada filma)
"Atriebēji" (en, Marvel's The Avengers, Marvel Avengers Assemble) ir 2012. gada ASV supervaroņu filma, kuras režisors ir Džošs Vedons. Filma ir balstīta uz Marvel Comics supervaroņu komandu ar tādu pašu nosaukumu. "Atriebēji" ir Marvel Cinematic Universe sestā daļa. Galvenās lomas filmā atveido Roberts Daunijs (attēlo Dzelzs vīru), Kriss Evanss (attēlo Kapteini Ameriku), Marks Rafalo (attēlo Halku), Kriss Hemsvorts (attēlo Toru), Skārleta Johansone, Džeremijs Renners, Toms Hidlstons un Semjuels Džeksons (attēlo Niku Furiju). Filmā miera uzturēšanas organizācijas V.A.I.R.O.G.S. priekšnieks Niks Furijs sapulcina Dzelzs vīru, Halku, Toru un Kapteini Amerika, lai izveidotu supervaroņu komandu, kam jācīnās pret Tora brāli Loki, kas cenšas iznīcināt Zemi.
Filmas pirmizrāde notika El Capitan Theatre, Holivudā, ASV. Filma saņēma vairākus apbalvojumus, tāpat tika nominēta vairākiem, tai skaitā Amerikas Kinoakadēmijas balvai. "Atriebēji" guva 1,51 miljardus ASV dolāru lielus ieņēmumus, un šī ir devītā visu laiku ienesīgākā filma. 2015. gadā iznāca filmas turpinājums "Atriebēji: Ultrona laikmets".
Pūdāni (Vaboles pagasts)
Pūdāni ir ciems Vaboles pagastā, Augšdaugavas novadā. Atrodas 218 km attālumā no Rīgas.
Apdzīvotā vieta atrodas pie autoceļa V678. Ciema apkārtnē atrodas Baltezers.
Litene (stacija)
Litene ir bijusī stacija līnijā Ieriķi—Abrene, atvērta 1920. gadā, slēgta 2001. gadā, kad 29. augustā Litenei garām pabrauca kravas vilciens ar kokmateriālu kravu no Žīguriem uz Gulbeni. 2009. gadā sliedes demontētas.
Dribinas rajons
Dribinas rajons ir  Baltkrievijas administratīvais rajons Mogiļevas apgabala ziemeļu daļā. Tas robežojas ar Mogiļevas apgabala Horku rajonu ziemeļos, Mscislavas rajonu austrumos, Čavusu rajonu dienvidos, Mogiļevas rajonu dienvidrietumos un Šklovas rajonu rietumos.
Bebžas nacionālais parks
Bebžas nacionālais parks ir 1993. gadā izveidots nacionālais parks Polijas ziemeļaustrumos.
592,23 km2 plašais nacionālais parks ietver Narevas pietekas Bebžas palienes mitrājus, kura ir dzīves vide daudzām ūdensputnu sugām. Nacionālā parka administrācija izvietojusies netālu no Goņondzas pilsētas, bijušajā Osovecas cietoksnī, kas uzcelts Krievijas impērijas laikā.
Kamilo Hosē Sela
Kamilo Hosē Sela i Truloks (es, ; dzimis, miris ) bija spāņu rakstnieks. Rakstījis romānus, īsos stāstus un esejas. Sarakstījis vairāk nekā 70 darbus un 10 romānus.
1989. gadā saņēmis Nobela prēmiju literatūrā. Pirmo romānu La Familia de Pascual Duarte publicējis 1942. gadā 26 gadu vecumā. Sākotnēji darbs tika izdots Argentīnā, jo tas bija pārāk vardarbīgs un rupjš darbs 1940. gadu Spānijai.
Vēl ir sarakstījis tādus darbus kā La Colmena, Viaje a la Alcarria, San Camilo, Judíos, Moros, y Cristianos, El molino de viento, y otras novelas cortas un Diccionario secreto.
No 1977. līdz 1979. gadam bijis Spānijas Senātā.
Teodors Švāns
Teodors Švāns (de; 1810. gada 7. decembris—1882. gada 11. janvāris) bija vācu ārsts un fiziologs. Viņa nozīmīgākais ieguldījums bioloģijā bija šūnu teorijas paplašināšana. Citi ieguldījumi ietver Švāna šūnu atklāšanu perifērajā nervu sistēmā, pepsīna atklāšanu un izpēti, rauga organiskās dabas atklāšanu un termina "vielmaiņa" izgudrošanu.
Focus Features
2018. gada novembrī laikraksts The Hollywood Reporter nosauca uzņēmumu Focus Features par gada panākumiem bagātāko izplatītāju pēc dokumentālās filmas Won't You Be My Neighbor? un Spaika Lī filmas "Melnais KKKlanmens" panākumiem. Studijas līdz šim veiksmīgākā filma ir "Dauntonas abatija" (Downton Abbey), kuras pasaules kases ienākumi ir 194,3 miljoni ASV dolāru.
Vēsture
Uzņēmums Focus Features izveidots 2002. gadā apvienojoties uzņēmumiem USA Films, Universal Focus un Good Machine. USA Films 1999. gadā izveidoja Berijs Dillers, kad viņš no Seagram iegādājās October Films un Gramercy Pictures un tās apvienoja. 2004. gada martā Focus Features atkārtoti ieviesa Rogue Pictures kā žanra etiķeti. 2014. gadā FilmDistrict apvienoja ar Focus un to pārveidēvēja par High Top Releasing. 2015. gada maijā Gramercy Pictures atkārtoti ieviesa Focus kā žanra etiķeti asa sižeta, zinātniskās fantastikas un šausmu filmām.
2016. gada februārī Focus apvienojās ar Universal Pictures International kā daļa no jaunās kompānijas stratēģijas, lai "saskaņotu speciālo filmu iegādi un ražošanu globālajā tirgū".
2017. gada aprīlī Vine Alternative Investments no Focus Features iegādājās Rogue Films filmu bibliotēku līdz 2008. gadam.
Focus World
2011. gada augustā uzņēmums Focus Features atklāja Focus World — izdevniecību, kas koncentrējas uz pasūtījuma video tirgu ar sākotnējiem plāniem izplatīt 15 filmas gadā, izlaižot vienu filmu mēnesī.
Žistīne Brezā-Bušē
Žistīne Brezā-Bušē (fr; dzimusi ) ir franču biatloniste.
Pasaules kausa sacensībās debitējusi 2014. gada decembrī Hohfilcenē. Pirmo individuālo uzvaru PK posmā izcīnījusi 2017. gada decembrī Ansī masu startā. Pasaules čempionātā piedalās kopš 2015. gada. Panākumus guvusi stafetēs, izcīnot medaļas trīs čempionātos pēc kārtas.
Savās pirmajās ziemas olimpiskajās spēlēs 2018. gadā Phjončhanā Francijas komandas sastāvā kopā ar Anaisu Ševaljē, Marī Dorēnu-Abēru un Anaisu Beskonu kļuva par bronzas medaļas ieguvēju stafetē.
Ezermuiža (Dundagas pagasts)
Ezermuiža ir ciems Talsu novada Dundagas pagastā. Izvietojies pagasta ziemeļaustrumos Lorumupes krastos 21 km no pagasta centra Dundagas, 52 km no novada centra Talsiem un 172 km no Rīgas. Apdzīvotā vieta izveidojusies ap bijušās Ezermuižas (Seehof) pusmuižas centru.
Žistīne Brezā-Bušē
Pekinā izcīnīja zelta medaļu distancē ar kopēju startu. Šajā disciplīnā uzvarēja arī 2021.—2022. gada sezonas PK kopvērtējumā, iegūstot "mazo kristāla globusu".
Seehof
Seehof var būt šādu apdzīvoto vietu vai bijušo muižu vāciskais nosaukums:
Gudauta
Gudauta (ab, ka) ir pilsēta pašpasludinātajā Abhāzijas Republikā, de iure Gruzijas Abhāzijas Autonomajā Republikā. Izvietojusies Abhāzijas rietumu daļā Melnās jūras piekrastē Godou upes krastos. Nozīmīgs piejūras klimatiskais kūrorts.
Vēsture
Vēstures avotos minēta kopš 11. gadsimta kā Lihni. Pilsētas tiesības piešķirtas 1926. gadā. No 1940. gada rajona centrs.
Rietumos no pilsētas atrodas Bomboras militārais lidlauks un gaisa spēku bāze. 1992.—1993. gada gruzīnu—abhāzu kara laikā šī bāze bija galvenais separātistu atbalsta punkts. Kara laikā Gudautas rajons bija vienīgais, kas pastāvīgi palika separātistu kontrolē — Gudautā kādu laiku bāzējās Abhāzijas separātistu valdība. Pēc kara Bomboras bāze palika Krievijas rīcībā un lai arī 1999. gadā Krievija apņēmās bāzi slēgt un pielaist tur EDSO novērotājus, Abhāzijas valdība šo lēmumu bloķēja. Kopš 2008. gada bāze atjaunota un iekļauta Krievijas militārajā infrastruktūrā.
Līdumupe
Līdumupe ir Mellupes labā krasta pieteka Gulbenes novadā.
Iztece uz dienvidrietumiem no Naglenes. Met loku pretēji pulksteņrādītāja virizenam, vidustecē to šķērso dzelzceļa līnija Gulbene—Alūksne. Ietek Mellupē uz rietumiem no Stāmerienas.
Atona tipa asteroīds
Atona tipa asteroīdi – Zemei tuvo asteroīdu grupa, kuru orbītu lielās pusasis ir mazākas par 1 AU un afēlija attālums lielāks par 0,983 AU. Šo asteroīdu orbītas atrodas Zemes orbītas iekšpusē, bet Zemei tuvojoties perihēlijam, orbītas krustojas. Grupa nodēvēta asteroīda 2062 Atons vārdā. 2015. gada aprīlī bija zināmi 915 Atona tipa asteroīdi.
Andželo Ogbonna
Andželo Ogbonna (dzimis ) ir Itālijas futbolists, aizsargs, spēlējis Itālijas futbola izlasē. Kopš 2015. gada spēlē Anglijas Premjerlīgas kluba West Ham United F.C. sastāvā.
Ogbonna karjeru sāka Torino F.C., debitējot A sērijā jau 18 gadu vecumā. Kopā ar Juventus, 2013.-2014. un 2014-2015. gada sezonās uzvarēja A sērijā.
Itālijas izlasē spēlējis 2012. gada un 2016. gada Eiropas čempionātā.
Sasniegumi
Turīnas "Juventus"
West Ham United
Ādolfs Sprūdžs
Ādolfs Sprūdžs (dzimis, miris ) bija latviešu bibliotēkāru zinātnieks, Trīs Zvaigžņu ordeņa kavalieris un „Ardievas Laikmetam Rakstu un runu atlase 1947—1989” autors.
No 1941. līdz 1942. gadam studējis Latvijas Universitātes Tautsaimniecības un tiesību zinātņu fakultātē. 1944. gadā emigrējis uz Vāciju, kur no 1945. līdz 1947. gadam studējis Tībingenes Universitātē.
1947. gadā pārcēlies uz Apvienoto Karalisti. 1951. gadā Beļģijā absolvējis Luvēnas Universitāti. 1955. gadā pārcēlies uz dzīvi ASV. No 1963. līdz 1965. gadam Sprūdžs strādāja Ilinoisas Universitātes Tieslietu koledžas bibliotēkā. 1967. gadā sācis docēt Čikāgas Universitātē.
No 1986. līdz 1992. gadam bijis Starptautiskās tiesību bibliotekāru asociācijas prezidents.
2001. gadā internetā publicēja „Ardievas laikmetam: rakstu un runu atlase 1947—1989”.
Bija precējies ar Janīnu Strodi, ar kuru laulībā dzima četri bērni. 2002. gadā apbalvots ar ceturtās šķiras Triju Zvaigžņu ordeni.
Baku zemestrīce
Baku zemestrīce (az), kas notika 2000. gada 25. novembrī plkst. 22:09 (18:09 UTC) pēc vietējā laika bija viena no spēcīgākajām zemestrīcēm Azerbaidžānā. Neskatoties uz 6,8 magnitūdu intensitāti, zemestrīce lielus postījumus nenodarīja. Zemestrīces epicentrs atradās netālu no Baku, Kaspijas jūrā, 15 km uz dienvidiem—dienvidaustrumiem no Baku.
Grūdiens bija jūtams pat Tbilisi, kas atrodas 600 km no epicentra. Tas ilga 22 sekundes, kam sekoja 5,9 magnitūdu pēcgrūdiens. Aprēķinātais epicentra dziļums bija 50,4 km. Sekoja vairāk nekā 120 vājāki pēcgrūdieni. Sākotnējie pieņēmumi par zemestrīci nosauca atšķirīgu epicentra atrašanās vietu un tās stiprumu, piemēram, 6,3 magnitūdas un epicentru 100 km uz ziemeļiem no Baku.
Daudzas telefona līnijas pārtrūka un lielā daļā pilsētas tika pārtraukta elektrības padeve. Baidoties par iespējamiem ugunsgrēkiem, tika samazināta dabasgāzes padeve. Pēc šīs zemestrīces galvaspilsētā aizliedza būvēt jaunas ēkas, kas augstākas par deviņiem stāviem.
Tajā pašā dienā Krievijas pilsētā Saratovā notika zemestrīce, ko izraisīja tektoniskās izmaiņas Pievolgas reģionā pēc Baku zemestrīces.
Kickiņurga
Kickiņurga (arī Ķickiņurga) ir Rīgas līcī ietekoša upe Limbažu novadā. Izteka uz ziemeļrietumiem no Vecsalacas. Tek rietumu virzienā. Ietek Rīgas līcī Salacgrīvas pilsētas teritorijā starp Salacgrīvas kapiem un ūdens attīrīšanas iekārtām. Kickiņurgu šķērso valsts autoceļš A1 (Rīga (Baltezers)—Igaunijas robeža (Ainaži)).
Hluskas rajons
Hluskas rajons ir  Baltkrievijas administratīvais rajons Mogiļevas apgabala dienvidrietumos. Tas robežojas ar Mogiļevas apgabala Asipoviču rajonu ziemeļos un Babruiskas rajonu austrumos, Gomeļas apgabala Akcjabrsku rajonu dienvidos, kā arī Minskas apgabala Ļubaņas rajonu dienvidrietumos un Starija Darohu rajonu rietumos.
Karolīna Muhova
Karolīna Muhova (cs; dzimusi Olomoucā) ir profesionāla čehu tenisiste.
Savu pirmo WTA titulu izcīnīja 2019. gada septembrī, uzvarot Korea Open turnīrā Seulā. 2021. gada Austrālijas atklātajā čempionātā pirmo reizi sasniedza Grand Slam turnīra pusfinālu, ceturtdaļfinālā pieveicot ranga līderi Ešliju Bārtiju. pakāpās uz 19. vietu WTA rangā. 2023. gada Francijas atklātajā čempionātā, pusfinālā pieveicot pasaules ranga vicelīderi Arinu Sabaļenku, pirmo reizi iekļuva Grand Slam turnīra finālā. Finālā trijos setos piekāpās ranga līderei Igai Švjontekai. sasniedza savu līdz šim augstāko vietu WTA rangā, ieņemot 16. pozīciju.
Mieteņu ģints
Mieteņu ģints jeb mietenes (Paxillus) ir lapiņu sēņu ģints, kas pieder mieteņu dzimtai un beku rindai. Saskaņā ar Catalogue of Life, 2021. gada vidū tajā ietilpa 38 sugas, no kurām Latvijā atrastas 2. Tāpat Latvijā atrastas vēl 2 bijušās mieteņu sugas, kuras tagad pārceltas uz jaunizveidoto Tapinella ģinti Tapinellaceae dzimtā tai pašā beku rindā. Pagaidām latviskajos avotos viņām tiek saglabāts vecais mieteņu apzīmējums un reizēm arī agrākais ģints apzīmējums Paxillus.
Taksonomija
Ģinti aprakstīja Eliass Frīss 1838. gadā, ar P. involutus (kailo mieteni) kā ģints tipisko sugu.
1931. gadā francūzis Žans Eduards Žilbērs aprakstīja jaunu ģinti Tapinella, pārceļot uz to tās Paxillus sugas, kuras aug tikai uz koksnes. Pēc Catalogue of Life 2021. gada vidū tajā ietilpa tikai 4 sugas, par tipisko sugu izvēlēta kamoleņu mietene (Tapinella panuoides). Pirms Žilbēra 1879. gadā līdzīgu darbu bija veikuši Frīss 1821. un Karstens 1879. gadā, bet toreiz dotais ģints nosaukums Tapinia mūsdienās netiek atzīts dublēšanās dēļ.
1999. gadā no ģints tika izdalīta jauna ģints Austropaxillus.
Ģints sastāvā daži autori izdala apakšģinti Alnopaxillus, kuras sugas veido mikorizu tikai ar alkšņiem.
Izplatība
Mietenes kopumā ir sastopamas visos kontinentos, izņemot Antarktīdu.
Latvijā atrastās sugas
Latvijā atrasto sugu nosaukumi norādīti pēc LMB 2002. gada saraksta ar Latvijas mikologu 2020. gada labojumiem, kas satur 4 sugas, pēdējās divas no kurām tehniski vairs neietilpst mieteņu ģintī.
<ul> <li style="display: inline-table;"> </ul>
Latvijā neatrastās, bet Eiropas mikologu biežāk atzīmētās sugas
<ul> <li style="display: inline-table;"> </ul>
Nozīme
Ģints sēnes ir salīdzinoši lielas, bet visas tās pārtikai ir vai nu indīgas, vai mazvērtīgas, vai ar nezināmu vērtību retuma dēļ. Toties tām ir ievērojama pozitīva loma meža ekosistēmā.
Lietošana pārtikā
Vairumam mieteņu pārtikas vērtība nav zināma, tomēr, kopš plaši lietotā kailā mietene tikusi atzīta par indīgu, visas tai radnieciskās sēnes tiek turētas aizdomās par līdzīgu toksīnu un antigēnu saturēšanu. Bieži no tām pārtikā ir lietota tikai samtainā mietene, kuru daži mūsdienu avoti arī apvaino indīgumā visu laiku vai tikai vecumā, taču arī aprakstos, kur to uzskata par pilnīgi ēdamu, tā prasa vairākkārtīgu novārīšanu un tiek uzskatīta par mazvērtīgu un negaršīgu.
Svetlana Petrenko
Svetlana Petrenko (ro; dzimusi ) ir Moldovas starptautiskā lielmeistare šahā (2001).
Biogrāfija
1992. gadā piedalījusies Pasaules junioru šaha čempionātā U18 vecuma grupā, bet 1993. gadā piedalījusies Eiropas junioru šaha čempionātā U20 vecuma grupā. 1995. gadā Kišiņevā piedalījusies Pasaules čempiones šahā nosaukuma izcīņas cikla starpzonu turnīrā, kurā ierindojusies 45. vietā. 1999. gadā dalījusi pirmo vietu starptautiskajā sieviešu šaha turnīrā Bukarestē. 2004. gadā uzvarējusi šaha turnīrā Ļvivā. 2005. gadā uzvarējusi starptautiskajā sieviešu šaha turnīrā Sanktpēterburgā un dalījusi pirmo vietu Belgradas starptautiskajā sieviešu šaha turnīrā. 2006. un 2007. gadā divas reizes pēc kārtas uzvarējusi Belgradas starptautiskajā sieviešu šaha turnīrā.
Daudzkārtējā Moldovas sieviešu šaha čempionāta uzvarētāja (1993, 1998, 1999, 2000, 2001, 2012, 2013, 2015, 2016, 2017, 2018, 2019, 2021). 2005. gadā uzvarējusi arī Moldovas vīriešu šaha čempionātā.
Piedalījusies Pasaules šaha čempionātos sievietēm pēc izslēgšanas sistēmas:
Pārstāvējusi Moldovas komandu lielākajos komandu šaha turnīros:
Par panākumiem turnīros FIDE 1996. gadā Petrenko piešķīra starptautiskās meistares (WIM), bet 2001. gadā — starptautiskās lielmeistares (WGM) nosaukumu. 2004. gadā saņēmusi starptautiskā meistara nosaukumu vīriešiem (IM).
Vaigeo
Vaigeo (id) ir Indonēzijai piederoša sala Klusajā okeānā, Radžaampatu arhipelāga lielākā sala. Administratīvi ietilpst Dienvidrietumu Papua provincē, daļa no Radžaampatas apriņķa. Lielākā apdzīvotā vieta ir apriņķa centrs Vaisai. Sala ir viena no arhipelāga piecām vēsturiskajām karalistēm.
Ģeogrāfija
Sala izvietojusies Jaungvinejas ziemeļrietumu piekrastē, no kuras to šķir 45 km platais Dampjē šaurums, bet Bugenvila šaurums rietumos to šķir no Kaves salām. Sala faktiski sastāv no divām daļām, kuras atdala 47 km garais Majalibita līcis, dēvēts arī par iekšējo jūru, bet savieno 10 km garš un 2 km plats zemesšaurums salas ziemeļos. Krasta līnija ļoti izrobota, piekrastē daudz mazāku saliņu. Salas reljefs pārsvarā paugurains, augstākais punkts ir Danai kalns (982 m vjl). Valda tropiskais klimats. Ainavā dominē tropiskie lietusmeži, piekrastēs — mangrovju audzes. Lielāko daļu salas teritorijas aizņem no divām daļās sastāvošs Vaigeo salas dabas rezervāts. Salas mežos mežā ir reģistrēta 141 putnu suga, 24 zīdītāji un 30 herpetofaunas veidi. Daļu Majalibita līča un citus piekrastes apgabalus aizņem Radžaampatas jūras parks.
Pudinava (Gaigalavas pagasts)
Pūdinova (arī Pudinava) ir ciems Gaigalavas pagastā, Rēzeknes novadā. Atrodas 242 km attālumā no Rīgas.
820. gads
820. gads bija garais gads, kas pēc Jūlija kalendāra sākās svētdienā.
Žans Žozefs Reno
Žans Žozefs Reno (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Reno 1900. gada Parīzes olimpiskajās spēlēs startēja paukošanā ar floreti. Viņš šajā disciplīnā aizcīnījās līdz pat pusfinālam, pēc kura ieguva iespēju startēt fināla cīņā par 9. — 16. vietu. Taču viņš pēc pusfināla izstājās.
Tuomass Tarki
Tuomass Tarki (dzimis 1980. gada 28. februārī) ir bijušais somu hokejists, vārtsargs. Karjeras laikā kļuvis par divkārtēju Somijas čempionu Oulu "Karpat" sastāvā, divreiz atzīts par līgas labāko vārtsargu.
Spēlētāja karjera
Dzimis Raumā, turpat arī Tarki uzsāka savu hokejista karjeru, spēlējot SM līgas kluba Raumas "Lukko" junioru komandās. 2001. gadā hokejists pārcēlās uz Ziemeļameriku, kur sāka studēt, paralēli spēlējot NCAA čempionātā. Pēc četriem līgā pavadītiem gadiem 2005.—06. sezonu Tarki aizvadīja AHL kluba Čikāgas "Wolves" sastāvā.
2006. gada vasarā vārtsargs atgriezās Somijā, pievienojoties Oulu "Karpat" rindām, 2007. un 2008. gadā ne vien izcīnot divus Somijas čempiona titulus, bet divreiz tiekot atzīts arī par visas līgas labāko vārtsargu, 2008. gadā iegūstot arī izslēgšanas kārtas vērtīgākā spēlētāja balvu. "Karpat" rindās Tarki spēlēja līdz 2010. gadam.
2010.—11. sezonu hokejists aizvadīja Zviedrijas Elitsērijas kluba MoDo rindās, taču 2011.—12. — KHL kluba Ņižņekamskas "Ņeftehimik" sastāvā. No 2012. līdz 2016. gadam spēlēja Jiveskiles JYP rindās, taču 2017. gadā noslēdza profesionāļa karjeru.
818. gads
818. gads bija parastais gads, kas pēc Jūlija kalendāra sākās piektdienā.
Jonušs Radvils
Dzīvesgājums
Dzimis 1612. gada 2. decembrī Papiles muižā netālu no Biržiem Lietuvas lielhetmaņa Kristapa Radvila (1585—1640) un viņa sievas Annas Kiškas ģimenē. Mācījās Sluckas kalvinistu ģimnāzijā, studēja Leipcigas, Altdorfas un Leidenes universitātēs. 1632. gadā kļuva par Polijas-Lietuvas sūtni Anglijā un Nīderlandē 1633. gadā atgriezās Lietuvā un piedalījās Smoļenskas karā pret Krievijas caristi (1632—1634). 1637. gadā viņu ievēlēja par Varšavas Sejma deputātu.
1646. gadā viņu ievēlēja par Lietuvas hetmani un Žemaitijas ģenerālstārastu. 1646. un 1651. gadā viņa vadītais Lietuvas karaspēks sakāva sacēlušos Ukrainas kazaku karaspēku, 1654. gadā viņu ievēlēja par Lietuvas lielhetmani. Otrā Ziemeļu kara laikā vadīja Lietuvas karaspēka aizstāvēšanos pret Krievijas caristes iebrukumu (1654—1667), nesekmīgi aizstāvēja Viļņas pilsētu, pēc kuras krišanas 1655. gada 20. septembrī Ķēdaiņos noslēdza ūniju ar Zviedrijas karali Kārli X Gustavu. Tomēr vairums Lietuvas magnātu Pāvila Jāņa Sapehas vadībā atteicās viņu atbalstīt. 1655. gada novembrī Jonušs Radvils kopā ar savu brālēnu Boguslavu Radvilu atkāpās uz tagadējās Podlases vojevodistes teritoriju, kur nocietinājās Tikocinas pilī. Neskaidros apstākļos miris naktī no 30. uz 31. decembri.
Pūdnīki (Feimaņu pagasts)
Pūdnīki ir ciems Feimaņu pagastā, Rēzeknes novadā. Atrodas 229 km attālumā no Rīgas.
2014. gada Vācijas Grand Prix
2014. gada Vācijas Grand Prix (oficiālais nosaukums 2014 Formula 1 Großer Preis Santander von Deutschland ) bija Formula 1 pasaules čempionāta. gada sezonas desmitais posms. Sacīkstēs uzvarēja Mercedes pārstāvošais Niko Rosbergs.
Sacīkste
<!--
1963. gada Eiropas čempionāts basketbolā
1963. gada Eiropas čempionāts basketbolā (EuroBasket 1963) bija 13. kontinenta čempionāts, kas norisinājās Polijā laika posmā no līdz. Eiropas čempionātā piedalījās 16 Eiropas vīriešu basketbola valstsvienības. Uzvaru tajā izcīnīja PSRS izlase.
Viesītes ielu uzskaitījums
Viesītes pilsētas ielu uzskaitījumā parādītas 34 Viesītes ielas. Kļavu iela nav iekļauta Valsts adrešu reģistrā, jo tajā nav reģistrētas nevienas adreses.
Hocimskas rajons
Hocimskas rajons ir  Baltkrievijas administratīvais rajons Mogiļevas apgabala galējos austrumos. Tas robežojas ar Mogiļevas apgabala Kascjukoviču rajonu dienvidrietumos un Kļimaviču rajonu ziemeļrietumos, bet no ziemeļaustrumiem un dienvidaustrumiem tas robežojas ar Krieviju.
Alberts Sprūdžs
Biogrāfija
Izglītību ieguvis Varakļānu ģimnāzijā un skolotāju sagatavošanas kursos Daugavpilī. No 1928. līdz 1932. gadam strādājis par skolotāju. No 1932. līdz 1938. gadam — ierēdnis Rīgā, Hipotēku bankā. Strādājis dažādos laikrakstos un žurnālos.
1927. gadā sācis publicēties. Vairāku romānu, stāstu krājumu autors, taču sākotnēji rakstījis dzeju. 1936. gadā izdota latgaliešu literatūras antoloģija "Latgales dziesminieki", 1940. gadā — "Latgale stāsta".
Rēzeknes bombardēšanas laikā gājis bojā. Apbedīts Varakļānu kapos.
Misoola
Misoola (id) ir Indonēzijai piederoša sala Seramas jūrā, Radžaampatu arhipelāga otra lielākā sala. Administratīvi ietilpst Dienvidrietumu Papua provincē, daļa no Radžaampatas apriņķa. Lielākās apdzīvotās vietas ir Vaigama un Lilinta. Sala ir viena no arhipelāga piecām vēsturiskajām karalistēm, tās nosaukums arhipelāgā izplatītajā maju valodā nozīmē ‘osta’, bet vietējie matbati to dēvē Batan Me.
Ģeogrāfija
Sala izvietojusies Jaungvinejas rietumu piekrastē. Krasta līnija mēreni izrobota, piekrastē daudz mazāku saliņu. Salas reljefs pārsvarā paugurains, augstākais punkts ir Fula kalns (565 m vjl) salas rietumos. Valda tropiskais klimats. Ainavā dominē tropiskie lietusmeži, piekrastēs — mangrovju audzes un koraļļu rifi. Salas dienvidu daļu aizņem 1982. gadā izveidotais Misoolas salas dabas rezervāts. Plašu piekrastes daļu salas dienvidos un Segapas salas aizņem Radžaampatas jūras parks. Populārs ekotūrisma galamērķis.
KAIST
Universitāte dibināta kā Korejas Padziļinātais Zinātnes institūts (Korea Advanced Institute of Science) ar Korejas prezidenta Paka Čonhi un ASV Starptautiskās attīstības aģentūras (USAID) atbalstu. Tās bijušo studentu vidū ir Dienvidkorejas pirmā kosmonaaute Ī Sojona (Yi So-yeon, 1978) un dziedātāja Sumi Čo (Sumi Jo, 1962).
Šēfers
Šēfers var būt:
Bada spēles (nozīmju atdalīšana)
"Bada spēles" (en) var būt:
817. gads
817. gads bija parastais gads, kas pēc Jūlija kalendāra sākās ceturtdienā.
816. gads
816. gads bija garais gads, kas pēc Jūlija kalendāra sākās otrdienā.
Beidou M3
Beidou M3 (zh 北斗M3; zināms arī kā Beidou DW 12) ir Ķīnas navigācijas sistēmas Beidou pavadonis, kas palaists 2012. gada aprīlī vidējā izstieptā orbītā.
Kosmiskais aparāts izgatavots uz DFH-3 platformas un ir apgādāts ar dzinējsistēmu nepieciešamās orbītas sasniegšanai.
Beidou M3 tika palaists 20:50:04 UTC ar nesējraķeti Chang Zheng 3B  no Sjičanas pavadoņu palaišanas centra. Kopā ar to orbītā tika ievadīts Beidou M4.
815. gads
815. gads bija parastais gads, kas pēc Jūlija kalendāra sākās pirmdienā.
Ketino Kahiani-Gerzinska
Ketino Kahiani-Gerzinska (ka, de; dzimusi kā Ketino Kahiani (ka) Mestijā) ir Gruzijā dzimusi Vācijas starptautiskā lielmeistare šahā (1990).
Biogrāfija
Šahu iemācījusies spēlēt piecu gadu vecumā. 1986. gadā izcīnījusi PSRS junioru šaha vicečempiones nosaukumu U16 vecuma grupā, kā arī Pasaules junioru šaha vicečempiones nosaukumu tajā pašā vecuma grupā. Divus gadus pēc kārtas (1989, 1990) uzvarējusi Pasaules junioru šaha čempionātos U20 meiteņu vecuma grupā. 1990. gadā Azovā kopā ar Alisu Gaļļamovu dalījusi pirmo vietu Pasaules čempionāta šahā starpzonu turnīrā un ieguvusi tiesības piedalīties pretendentu turnīrā Bordžomi, kurā ieņēmusi 7. vietu. 1992. gadā Antervepenē izcīnījusi bronzas medaļu Pasaules čempionātā šahā studentēm. 1995. gadā Kišiņevā atkārtoti izcīnījusi otro vietu Pasaules čempionāta šahā starpzonu turnīrā un vēlreiz piedalījusies pretendentu turnīrā Groningenā, kurā palikusi pēdējā, 10. vietā. Divas reizes piedalījusies Pasaules čempionātos šahā sievietēm pēc izslēgšanas sistēmas, kuros labāko rezultātu sasniegusi 2004. gadā Elistā, kad iekļuvusi ceturtdaļfinālā. .
Pārstāvējusi Gruzijas un Vācijas komandas lielākajos komandu šaha turnīros:
Par panākumiem turnīros FIDE 1988. gadā viņai piešķīrusi starptautiskās meistares (WIM), bet 1990. gadā - starptautiskās lielmeistares (WGM) nosaukumu. 1997. gadā saņēmusi arī vīriešu starptautiskā meistara (IM) nosaukumu.
Personīgā dzīve
Studējusi žurnālistiku Tbilisi, bet 1993. gadā apprecējusies ar Vācijas pilsoni Jurgenu Gersinska (de). Ir divu dēlu māte: Dāvids (dzimis 1995. gadā) un Mihaels (dzimis 2003. gadā). 1994. gadā kļuvusi par Vācijas pilsoni.
Krūtes iela
Iela nosaukta Krūtes — ciema Dienvidkurzemes novada Bārtas pagastā — vārdā.
Ielu savienojumi
Krūtes iela krustojas ar šādām ielām:
Pūdukolni
Pūdukolni ir ciems Zvirgzdenes pagastā, Ciblas novadā. Atrodas 274 km attālumā no Rīgas Rūbežneicas upes krastos.
Ciema apkārtnē atrodas Blontu dīķi.
Hangukas Ārzemju studiju universitāte
Hangukas Ārzemju studiju universitāte (ko) ir 1954. gadā dibināta privāta pētniecības universitāte, kuras galvenā pilsētiņa atrodas Dienvidkorejas galvaspilsētā Seulā, bet filiāle — Joninā uz dienvidaustrumiem no Seulas.